· Nacrt - 

Na temelju članka 42. stavka 1. točke 2. i stavka 2. Zakona o lokalnim porezima ("Narodne novine", br. 115/16, 101/17, 114/22, 114/23 i 152/24) i članka 34. Statuta Općine Rogoznica („Službeni vjesnik Općine Rogoznica“, br. 2/21), Općinsko vijeće Općine Rogoznica, na_____. sjednici od dana _____. godine, donosi

ODLUKU 
o Izmjenama i dopunama
Odluke o porezima Općine Rogoznica

Članak 1.

U Odluci o porezima Općine Rogoznica („Službeni vjesnik Općine Rogoznica“, br. 2/25) članak 7. mijenja se i glasi: 

       “Nadležno tijelo za utvrđivanje i naplatu poreza na nekretninama  je Jedinstveni upravni           
         odjel Općine Rogoznica.“

Članak 2.
Članak 16. mijenja se i glasi:

„Ovlašćuje se nadležna organizacija platnog prometa zadužena za raspoređivanje uplaćenih prihoda (FINA), da naknadu koja pripada Poreznoj upravi u iznosu od 5% od ukupno uplaćenih prihoda obračuna i uplati u državni proračun, i to isključivo za poreze čije je utvrđivanje i naplata ovom Odlukom povjerena Poreznoj upravi.“

„Za utvrđivanje i naplatu poreza  na nekretnine, koje sukladno ovoj Odluci samostalno obavlja Jedinstveni upravni odjel Općine Rogoznica, naknada Poreznoj upravi se ne obračunava niti se isplaćuje.“

Članak 3.

S danom 01. siječnja 2027. godine Jedinstveni upravni odjel Općine Rogoznica preuzima od Ministarstva financija, Porezne uprave, sve poslove utvrđivanja i naplate poreza, kao i sve postupke koji su započeti prema odredbama Odluke o porezima Općine Rogoznica („Službeni vjesnik Općine Rogoznica“, broj 2/25), a koji nisu pravomoćno dovršeni do 31. prosinca 2026. godine.

Članak 4. 

Ova Odluka objavit će se u „Službenom vjesniku Općine Rogoznica“, a stupa na snagu 01. siječnja 2027. godine.


KLASA:                                                                       OPĆINSKO VIJEĆE                                                         PREDSJEDNICA
UR.BROJ:                                               OPĆINE ROGOZNICA                                             Sandra Jakelić
Rogoznica,  _______2026.

